It- Tnejn , Ottubru 10 , 2005 merħba fil- blogosfera . . . grazzi . . . napprezza : ) Meta kont żgħir kont inzomm ma' Napoli għax kont iffissat fuq Maradona . Il- lum għadni ffissat fuq Napli , imma aktar fuq il- belt stess milli fuq it- tim . Mort ħames darbiet u għadni ma xbajtx , forsi għax bilkemm bdejt nifhimha . Il- lum jekk tmur Napli għadek tista' tara powsters tal- pibe de oro mwaħħlin 'l hawn u 'l hemm mal- ħitan jew mat- twieqi ta' ċerti ħwienet . Belt nostalġika ħafna Napli , sabiħa u glorjuza minkejja l- kaos u l- ħmieġ li tara fit- toroq u fil- baħar . Min jaf kemm hemm fliexken mingħajr messaġġ jgħumu f' wiċċ il- Golfo ! F' ċertu sens Maradona kien u għadu metafora ta' dik il- belt . . . it- tnejn li huma donnhom jeħilsuha ħafif kull darba li jaqgħu fid- dnub , u minkejja l- mizerja tagħhom jibqgħu kburin u jkomplu jispikkaw fuq l- oħrajn . La qegħdin hawn . . . int ma' min iżżomm ? Grazzi tal- kontribut sbejjaħ . . . mhux għax importanti , imma jien Milanist borgiż tan- nord : )